แบงก์ชาติอังกฤษลดเงินทุนสำรองธนาคาร หวังเพิ่มปล่อยกู้
แบงก์ชาติอังกฤษลดเงินทุนสำรองธนาคารลงสู่ระดับ 0% หวังเพิ่มปล่อยกู้
5 ก.ค. 2559

ธนาคารกลางอังกฤษ หรือ BoE ระบุว่า ได้ประกาศปรับลดการดำรงเงินกองทุนสำหรับลดความรุนแรงของวัฏจักรเศรษฐกิจ หรือ Countercyclical Capital Buffer Rate ของธนาคารพาณิชย์ ลงสู่ระดับ 0% จากระดับ 0.5% โดยมีผลทันที
ทั้งนี้ การดำเนินการดังกล่าวของ BoE มีขึ้นเพื่อบรรเทาผลกระทบต่อภาคการเงินจากการที่สหราชอาณาจักรลงประชามติแยกตัวจากสหภาพยุโรป (Brexit) เมื่อเดือนที่แล้ว ซึ่งจะช่วยให้ธนาคารต่างๆลดการดำรงเงินกองทุนดังกล่าวลง 5.7 พันล้านปอนด์ (7.5 พันล้านดอลลาร์) และทำให้สามารถปล่อยกู้แก่ภาคครัวเรือน และภาคธุรกิจมากถึง 1.50 แสนล้านปอนด์ (2.0 แสนล้านดอลลาร์)
นอกจากนี้ BoE ยังได้ให้คำมั่นว่าจะใช้มาตรการเพิ่มเติมเพื่อพยุงเสถียรภาพการเงิน ภายหลังจากที่อังกฤษลงประชามติถอนตัวจากสหภาพ